**G-Petrol d.o.o. Sarajevo**

Marka Marulića br. 2, Lamela B, Sarajevo

Bosna i Hercegovina

Tel:+387 33 944 914; Faks:+387 33 942 099

Broj:

Datum:

TEHNIČKI ZADATAK

Za izbor dobavljača za pružanje usluge održavanje i servisiranje sistema klimatizacije, grijanja i hlađenja (KGH) na BS G-Petrol

**Sektor Maloprodaja**

**Sarajevo 26.08.2025. godine**

**TEHNIČKI ZADATAK**

ZA IZBOR DOBAVLJAČA ZA PRUŽANJE USLUGE ODRŽAVANJE I SERVISIRANJE SISTEMA KLIMATIZACIJE, GRIJANJA I HLAĐENJA (KGH) NA BS G-PETROL

**PREDMET TEHNIČKOG ZADATKA**

Predmet ovog Tehničkog zadatka je definisanje vrste i načina tehničkog održavanja Klimatizacijskih sistema grijanja, hlađenja i vetilacije (KGH) na objektima, benzinskim stanicama G-Petrol d.o.o. Sarajevo, te naćina obračuna usluga za održavanje istih.

Objekti i oprema koji su predmet Tehničkog zadatka se nalaze na 41 lokacija u Bosni i Hercegovini, na adresama kao u Prilogu 1 ovog Tehničkog zadatka.

Objekti su podijeljeni u 2 teritorijalne regije (I, II)

Izbor dobavljača se vrši za svaku regiju posebno.

Dobavljači mogu da konkurišu za jednu ili dvije regije.

Dobavljači mogu imati podizvođača za pojedine regije, a za koje moraju imati potpisan Ugovor o tehničkoj suradnji.

G-Petrol zadržava pravo da promjeni listu objekata BS koji su predmet Tehničkog Zadatka /Ugovora (izgradnja novih objekata BS, Terminala, zakup BS, zatvaranje, preuzimanje novih BS ili iz bilo kojeg drugog razloga).

**TEHNIČKO ODRŽAVANJE OPREME I OBJEKATA**

Tehničko održavanje opreme podrazumijeva održavanje opreme sa spiska iz Priloga 1, ovog Tehničkog zadatka, u potpunosti prema zahtjevima naručioca, definisanim u radnoj proceduri održavanja benzinskih stanica G-Petrola.

**Tehničko održavanje obuhvata:**

* Redovne – periodične preventivne preglede – servise sistema KGH, prema listi periodičnog-redovnog pregleda kao u Prilogu 3, ovog Tehničkog zadatka (dva puta godišnje-period pred ljeto i zimu), a sve prema zahtjevu Naručioca,
* Pregled i detekciju kvara ili nedostataka na opremi i instalacijama.
* Otklanjanje kvara.
* Zakonski propisanu kontrolu i izradu protokola.
* Ostale radove po nalogu Naručioca, a u vezi sa održavanjem sistema KGH.

Usluge tehničkog održavanja KGH sistema će se raditi po principu **„servisa po pozivu“**, a koje će se obraćunavati po Radnom satu (RS) servisne ekipe i obračunatoj ukupno pređenoj kilometraži, od bazne lokacije Servisera do lokacije intervencije. Izuzetak su preventivni godišnji pregledi kada je u cijenu preventivnog pregleda za jednu lokaciju (jednu BS) uključen i RS i pređeni kilometri.

**U radni sat servisne ekipe** su uključeni svi troškovi usluga rada, a posebno se obračunavaju samo rezervni dijelovi.

Radni sat servisne ekipe predstavlja isključivo vrijeme provedeno na otklanjanju kvara na BS, bez obzira na to koliko je radnika angažovano na predmetnoj intervenciji, ili kakav je alat/sredstvo rada korišteno. Osim radnog sata i rezervnih dijelova iz cjenovnika ugovora (odnosno dijelova naznačenih na prethodno dostavljenoj ponudi), nikakvu dodatnu uslugu ili materijal nije moguće fakturisati (noćenje, obrok, noćni rad, terenske dnevnice,...) odnosno Izvođač treba da sve svoje troškove planira u skladu sa ponuđenom cijenom Radnog sata.

**Obračun pređenih kilometara** uzima u obzir transport servisera, rezervnih dijelova, alata i ostalog materijala do mjesta intervencije lokacije G-Petrol-a, obavezno uzmijaći u obračun samo jedan smjer. Ako postoji više intervencija u nizu i na različitim lokacijama, obračunava se stvarno pređena kilometraža od najbliže lokacije servisera do prve lokacije na kojoj se vrši intervencija, dodavajući razdaljinu do sljedećih lokacija intervencije u tom danu, također obračun samo u jednom smjeru.

**Cijena za redovne – periodične preventivne preglede** podrazumijeva cijnu po BS. Ova usluga podrazumijeva kompletnu uslugu pregleda sistema KGH, čišćenja svih filtera na predmetnoj BS, dovoz i odvoz radnika, radne sate provedene na objektu kao i hemiju koja se koristi za čišćenje filtera. U ovom pregledu nije potrebna dopuna freona. Nikakve dodatne troškove nije moguće fakturisati po pitanju ove usluge.

U slučaju da rezervni dio koji treba da se ugradi nije na cjenovniku, dobavljač je dužan da dostavi ponudu na saglasnost ovlaštenoj osobi G-Petrola.

**PRIJAVA KVARA, RADNI NALOG I OTKLANJANJE KVARA**

**Prijava Kvara** od strane G-Petrola se vrši isključivo putem aplikacije „Servisi Poslovnog centra G-Petrol“ na Service Desk-u koje će Serviser dobijati putem e-maila, ili direktno putem maila: [prijavakvara.BH@nis.eu](mailto:prijavakvara.BH@nis.eu), osim u hitnim slučajevima, gdje je prijavu kvara moguće uputiti i putem telefona 033 944 940, odnosno 065 589 688.

Po dolasku servisera na BS, ovlašteni uposlenik na BS otvara **Radni nalog** (prilog), ispunjava ga i ovjerava zajedno sa Serviserom.

Radni nalog treba biti priložen uz Račun za izvršenu uslugu, zajedno sa Zapisnikom o izvršenoj usluzi, obostrano potpisan.

Dozvoljeno vrijeme **otklanjanja kvara** je vremenski rok u kojem je dobavljač dužan kvar otkloniti u potpunosti, u skladu sa upućenom prijavom kvara, a prema kategorijama kako slijedi:

Тabela 1.

|  |  |  |  |
| --- | --- | --- | --- |
| Opis kvara | Tehnička kategorija kvara | Raspoloživost servisne ekipe | Dozvoljeno vrijeme sanacije kvara |
| Kvarovi usljed kojih je ugrožen život ili zdravlje ljudi.  Kvarovi koji mogu prouzrokovati štetu trećem licu, opremi i objektu BS, kao i na robi unutar BS. | **А** | 24/7 | URGENTNO, maximalno 4 sata |
| Kvarovi koji utiču na normalno funkcionisanje poslovnice i osoba unutar iste. | **B** | 24/7 | 48 sati |
| Radovi na preventivnom održavanju objekata i opreme BS | **C** | 24/7 | 7 dana |

\*ovaj rok je usklađen sa Pravilnikom o načinu evidentiranja i kontroli prometa na Benzinskim stanicama putem ugrađene opreme u FBiH.

Dozvoljeno vrijeme otklanjanja kvara se računa od trenutka uočenog nedostatka na KGH sistemu, odnosno Zahtjeva za intervenciju ili trenutka odobrenja Ponude za potrebne radove i traje do otklanjanja kvara u potpunosti, uključujući i vrijeme dolaska na predmetnu lokaciju.

Nedostatak rezervnog dijela ili nedovoljan kapacitet servisne ekipe ne mogu biti razlog produženja dozvoljenog vremena otklanjanja kvara.

Raspoloživost servisne ekipe 24/7 predstavlja vrijeme u toku sedmice i dana u kojem serviser mora biti u mogučnosti da svojom intervencijom odgovori na zahtjev naručioca

Serviser - Dobavljač je obavezan da dostavi kontakt podatke osobe koja će biti zadužena da komunicira sa predstavnicima G-Petrola, odnosno mail adresu i broj mobilnog telefona na koje može primati Zahtjeve za intervenciju, svaki dan u sedmici, 24 sata na dan.

**REZERVNI DIJELOVI I MATERIJALI**

Kao rezervni dijelovi trebaju se koristiti novi i orginalni dijelovi proizvođača sa adekvatnom popratnom dokumentacijom. U slučaju da se dokaže opravdanost korištenja repariranog ili zamjenskog dijela, isti se može ugraditi uz prethodno odobrenje naručioca na osnovu adekvatne ponude. Tako ugrađeni dijelovi moraju imati odgovarajuću popratnu dokumentaciju.

Lista dijelova i veličina lagera koju dobavljač treba posjedovati, zajedno sa lagerom eventualnih proizvođača, mora biti takva da omogućuje otklanjanje bilo kojeg kvara na predmetnoj opremi naručioca u roku definisanom dozvoljenim vremenom otklanjanja kvara.

U slučaju da rezervni dio koji treba da se ugradi nije u cjenovniku, dobavljač je dužan dostaviti ponudu na saglasnost odgovornim licima u Tehničkom održavanju G-Petrol-a.

Svaki rezervni dio mora imati i **garantni rok** propisan od strane proizvođača, a najmanje 12 mjeseci od dana ugradnje.

Ugrađeni dijelovi i materijali trebaju biti sa adekvatnom propratnom dokumentacijom proizvođača.

Ponuđač je dužan dostaviti cjenovnik rezervnih dijelova za opremu iz Predmeta Tehničkog zadatka, prema Prilogu 2, a isti cjenovnik će biti dio ugovora.

**TEHNIČKI ELIMINACIONI KRITERIJ ZA IZBOR DOBAVLJAČA**

Svaki dobavljač koji konkuriše za pružanje usluga održavanja, mora da zadovolji eliminacijske kriterije koji su dati u Tabeli 2 – Kvalifikacioni kriterijumi.

Tabela 2.

|  |  |  |
| --- | --- | --- |
| Br. | Kriterij | Dokumentacija koja se dostavlja |
| 1. | Pravo konkurisanja imaju dobavljači koji imaju minimum 2 godine iskustva na poslovima za koje konkurišu | Ovjerena potvrda od strane min dva Naručioca kojima je ponuđač pružao usluge u prethodne dvije godine |
| 2. | Dokaz da dobavljač posjeduje bar jednu servisnu ekipu po jednoj regiji. Servisna ekipa podrazumijeva jedno servisno vozilo i dva radnika-servisera koji su obučeni za ovu vrstu posla.  Dokaz da dobavljač ima zaposlenu stručnu osobu odnosno VSS tehničkog smjera. | Spisak servisnih vozila sa fotokopijama saobračajnih dozvola.  Spisak uposlenika-servisera sa dokazom o potrebnoj kvalifikaciji.  Spisak firmi-podizvođača s kojima ima Ugovore o tehničkoj saradnji. Spisak uposlenih sa VSS sa dokazom o potrebnoj kvalifikaciji. |
| 3. | Garantni rok na izvršene radove je dvije godine a za dijelove prema garantnom roku proizvođača je najmanje jednu godinu | Potpisana izjava ponuđača na memorandumu kompanije |
| 4. | Prihvatanje načina obračuna za izvršeni rad po principu da su jediničnom cijenom Radnog sata obuhvaćeni svi troškovi iz Uslova Ponude i Tehničkog zadatka te da nema osnova za naknadni obračun bilo kakvih troškova | Potpisana izjava ponuđača na memorandumu kompanije |
| 5. | Prihvatanja načina obračuna kilometraže za izvršeni prevoz na lokaciju objekta BS, od sjedišta Servisera po principu da su u cijeni obračunatog kilometra obuhvaćeni svi troškovi iz Uslova Ponude i Tehničkog zadatka te da nema osnova za naknadni obračun bilo kakvih troškova. | Potpisana izjava ponuđača na memorandumu kompanije |

**OBRAČUN IZVRŠENE USLUGE - FAKTURISANJE**

Fakturisanje od strane dobavljača prema naručiocu vrši se jednom mjesečno, na kraju mjeseca najkasnije 25. u tekućem mjesecu.

Stvarna količina utrošenih radnih sati, pređenih kilometara i ugrađenih dijelova biće definisana Radnim nalogom, potpisanim od strane ovlaštenih osoba G-Petrol-a i servisera.

Račun treba da, pored zakonski obaveznih naznaka, sadrži i podatke o mjestu intervencije (naziv BS), izvršenoj usluzi, broj radnog naloga i specifikaciju zamijenjenih dijelova po BS.

**U prilogu Računa treba da se nalazi:**

* potpisani, ovjereni Radni nalog G-Petrola, od strane servisera i uposlenika na BS;
* specifikacija zamijenjenih – ugrađenih dijelova sa jediničnim i ukupnim cijenama, po BS;
* zapisnik o izvršenoj usluzi (prilog).

Osim zakonski predviđenih naznaka na Računima je potrebno naznačiti:

* Broj radnog naloga po kojem je izvršena usluga
* Broj obračunatih radnih sati prema Radnom nalogu G-Petrola
* Broj obračunatih kilometara

U slučaju da se dostavi faktura koja ne sadrži svu potrebnu dokumentaciju, ista će biti vraćena dobavljaču na dopunu. Rok plaćanja takve Fakture se pomjera, računajući valutu plaćanja od dana ponovnog dostavljanja, odnosno zaprimanja Fakture-Računa u G-Petrol-u.

**OBRAČUN PENALA- Ugovorna kazna**

Obračun penala je mehanizam zaštite naručioca u slučaju da dobavljač ne otkloni kvar u ugovorenom roku, u skladu sa dozvoljenim vremenom sanacije kvara (tabela 1), a bez saglasnosti odgovornog lica G-Petrola.

Iznos ugovorene kazne u slučaju iznosi 100 KM po danu prekoračenog roka za otklanjanje kvara.

Obračunavanje penala ne oslobađa Servisera obaveze otklanjanja predmetnog kvara na objektu ili opremi na BS.

Ako ugovorni Serviser ne pristupi otklanjanju kvara ni nakon pismene opomene, G-Petrol zadržava pravo angažovanja drugih Servisera, a nakon prethodnog pismenog upozorenja odgovarajućeg ugovornog servisera. Trošak takve intervencije snosi Ugovorni Serviser.

**TRAJANJE UGOVORA**

Ugovor se potpisuje na period od **24 mjeseca od dana potpisivanja Ugovora.**

G-Petrol zadržava pravo da, u slučaju nezadovoljstva kvalitetom izvršenih radova od strane dobavljača, izvođača ili podizvođača radova, Ugovor može raskinuti pismenom najavom, mjesec dana prije raskida.

**USLOVI PONUDE**

Ponuda treba obuhvatiti:

* **cijena Radnog sata provedenog na otklanjanju kvara na objektu BS, u valuti KM, po radnom satu servisne ekipe;**
* **cijenu pređenog kilometra;**
* **cijenu dijelova prema listi dijelova u prilogu**
* **cijena periodičnog pregleda po jednoj lokaciji odnosno po poslovnici (uključuje redovan pregled te prebacivanje sistema sa grijanja na hlađenje i obrnuto)**
* **ostalu dokumentaciju prema kvalifikacionim kriterijima**

Sve cijene je potrebno navesti bez iznosa PDV-a.

**Ovlaštena Kontakt osoba od strane G-Petrola:**

Admir Omerović

Menadžer za tehničku podršku i održavanje

G Petrol d.о.о. Sarajevo


Bosna i Hercegovina, Sarajevo, Marka Marulića 2, Lamela B,

tel: +387 33 944 902, mob: +387 065 418 842

E-mail: [admir.omerovic@nis.rs](mailto:admir.omerovic@nis.rs)

**Prilozi:**

* Spisak poslovnica sa lokacijama
* Spisak Rezervnih dijelova
* Check Lista radova pri redovnim preventivnim servisima



|  |  |  |
| --- | --- | --- |
|  | TEHNIČKI ZADATAK - Prilog br. 2 |  |
|  | REZERVNI DIJELOVI - SISTEM KGH |  |
|  |  |  |
|  | Rezervni dijelovi |  |
| Red. Br. | Naziv artikla | Jed. mjere |
| 1 | BIMETAL | kom |
| 2 | DIZNA ZA PLAMENIK | kom |
| 3 | FILTER FREONSKI ZA ROOFTOP B5IH 090 | kom |
| 4 | FILTER FREONSKI ZA ROOFTOP B5IH 120 | kom |
| 5 | KABAL PRIKLJUČNI ZA TRAFO DANFOS EBI V2 | kom |
| 6 | KOMPRESOR ZA ROOFTOP B5IH 090 | kom |
| 7 | KOMPRESOR ZA ROOFTOP B5IH 120 | kom |
| 8 | MOTOR VETILATORA ZA ROOFTOP B5IH 90 | kom |
| 9 | MOTOR VETILATORA ZA ROOFTOP B5IH 120 | kom |
| 10 | MOTOR ZA BLOWER YFB 3 - 024B60130-003 | kom |
| 11 | PLOČA ELEKTRIČNA GLAVNA ZA ROOFTOP B5IH 90 | kom |
| 12 | PLOČA ELEKTRIČNA GLAVNA ZA ROOFTOP B5IH 120 | kom |
| 13 | PUMPA CIR.UP 20-45 N GRUNDFOS | kom |
| 14 | PUMPA CIR.UP 25-60 GRUNDFOS | kom |
| 15 | PUMPA SUNTEC ZA PLAMENIK | kom |
| 16 | REMEN ZA ROOFTOP B5IH 090 | kom |
| 17 | REMEN ZA ROOFTOP B5IH 120 | kom |
| 18 | SENZOR ZA ROOFTOP B5IH 120 | kom |
| 19 | SENZOR ZA ROOFTOP B5IH 090 | kom |
| 20 | TERMOSTAT ZA ROOFTOP DPC-1 | kom |
| 21 | TRAFO PLAMENIKA | kom |
| 22 | VENTIL TERMOEKSPANZIONI ZA ROOFTOP B5IH 090 | kom |
| 23 | VENTILATOR KONDENZATORA ZA ROOFTOP B5IH 090 | kom |
| 24 | VENTILATOR KONDENZATORA ZA ROOFTOP B5IH 120 | kom |
| 25 | FREON | kg |
| 26 | ELEKTRONIKA ZA TOPLOTNU PUMPU HITACHI | kom |
| 27 | KOMPRESOR ZA TOPLOTNU PUMPU HITACHI | kom |
| 28 | TERMOEKSPANZIONI VENTIL ZA TOPLOTNU PUMPU HITACHI | kom |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Tehnički zadatak za izbor dobavljača za pružanje usluge održavanja Klimatizacijskih sistema grijanja, hlađenja i ventilacije | | | | | | | | | | | |
| PRILOG br. 3 - LISTA POTREBNIH RADOVA PRILIKOM REDOVNOG, PERIODIČNOG SERVISA OPREME | | | | | | | | | |  |  |
| BS G-Petrol:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | | | |  |  |
|  |  |  |  |  | |  |  |  | |  |  |
| Period (dva puta godišnje) | PROLJEĆE/JESEN | |  |  | |  |  |  | |  |  |
|  | **URAĐENO** | | | **STANJE** | | | | | | | |
| Pregled/  Čišćenje/ |  |  | **vrlo dobar** | | | **dobar - poželjna intervencija** | | | **loše - izvršena intervencija** | |
| Zamjena-dopuna/ | |  |
| **Filteri** |  | | |  | | |  | | |  | |
| **Elektroinstalacije na opremi** |  | | |  | | |  | | |  | |
| **Odvod kondenzata** |  | | |  | | |  | | |  | |
| **Tehnicke instalacije** |  | | |  | | |  | | |  | |
| **Automatika** |  | | |  | | |  | | |  | |
| **Dezinfekcija** |  | | |  | | |  | | |  | |
| **Antibakterijska zaštita** |  | | |  | | |  | | |  | |
| **Rashladno sredstvo** |  | | |  | | |  | | |  | |
| **Freon** |  | | |  | | |  | | |  | |
| **Zadati parametri** |  | | |  | | |  | | |  | |
| **Funkcionalnost** |  | | |  | | |  | | |  | |
| **Opšti pregled** |  | | |  | | |  | | |  | |
|  |  |  |  |  | |  |  |  | |  |  |
| **Dostavljen izvještaj o stanju Klimatizacijeske opreme** |  |  | | |  | |  | |  |
| **Dostavljena Ponuda za potrebne - preporučene radove** |  |  | | |  | |  | |  |
|  |  |  |  |  | |  |  |  | |  |  |
|  |  |  |  |  | |  |  |  | |  |  |
| za Servisera: \_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |  |  | |  | za BS G-Petrol:\_\_\_\_\_\_\_\_\_\_\_\_\_\_\_\_\_\_\_\_ | | | | | |